NaiveNeuron/SloPal huggingface dataset:
B. Bugár, podpredseda NR SR: (2005-09-23):
Otváram rozpravu. Nakoľko som nedostal písomné prihlášky do rozpravy, pýtam sa, či sa hlási niekto do rozpravy ústne zdvihnutím ruky. Nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Budeme pokračovať druhým a tretím čítaním o návrhu na vyslovenie súhlasu  Národnej rady Slovenskej republiky s Dodatkom k Dohode o zriadení Medzinárodného vyšehradského fondu (tlač 1242). Návrh vlády znovu odôvodní minister zahraničných vecí Eduard Kukan. Nech sa páči.
Martvoň, Anton, poslanec NR SR (2015-03-19):
Teraz, pán predseda, dajte, prosím, hlasovať o bode 4 druhého pozmeňujúceho návrhu pani poslankyne Pfundtner.
Hort, Milan, podpredseda NR SR (2011-07-07):
... aby ste predniesli svoju interpeláciu.
Blanár, Juraj, podpredseda NR SR (2023-05-03):
Vážené pani poslankyne, páni poslanci, chcem vás informovať, že ma požiadali, aby sme odložili o desať minút začiatok popoludňajšieho rokovania, pretože ešte prebieha rokovanie ústavnoprávneho výboru a pravdepodobne niektorí z poslancov by sa radi zúčastnili tejto rozpravy. Takže aj pre všetkých, ktorí sú ešte na ceste do rokovacej sály, aby vedeli, že budeme pokračovať 14.10 h. Ďakujem. Myslím si, že vychádzame v ústrety kolegom. (Prestávka.)
Jurinová, Erika, podpredsedníčka NR SR (2015-11-10):
Ďakujem pekne, pán poslanec. Na vaše vystúpenie nie sú žiadne faktické poznámky. O slovo sa ešte v rámci rozpravy prihlásil pán poslanec Kamenický, zároveň spravodajca tohto zákona. Takže máte slovo, nech sa páči, pán poslanec.
B. Bugár, podpredseda NR SR: (2004-10-20):
Pán poslanec Jasovský, nech sa páči.
Danko, Andrej, podpredseda NR SR (2023-12-19):
S reakciou na faktické pani poslankyňa Stohlová.
P. Hrušovský, predseda NR SR: (2002-11-19):
Teraz poprosím, aby z poverenia navrhovateľov informovala Národnú radu o výsledku hlasovania na voľbu členov Rady Slovenskej televízie pani poslankyňa Brestenská. Nech sa páči, pani poslankyňa, máte slovo. B. Brestenská, poslankyňa: Vážený pán predseda, vážené poslankyne, poslanci, dovoľte mi, aby som predniesla zápisnicu o tajnom hlasovaní o návrhu na voľbu členov Rady Slovenskej televízie, ktoré sa konalo 19. novembra 2002. Na tajné hlasovanie o návrhu na voľbu členov Rady Slovenskej televízie bolo vydaných a poslancami osobne prevzatých 129 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie 1 poslanec neodovzdal hlasovací lístok, bolo odovzdaných 128  hlasovacích lístkov, z nich bolo 21 neplatných. Zo 107 platných hlasovacích lístkov overovatelia zistili, že pri voľbe Mariána Slováka, pardon, budem hovoriť tri čísla, aby som neopakovala to za, proti a zdržal sa, môžem to tak urobiť?
Laššáková, Jana, podpredsedníčka NR SR (2013-10-24):
Pán poslanec Sulík, nech sa páči.
Grendel, Gábor, podpredseda NR SR (2021-11-09):
Pani poslankyňa Zita Pleštinská.
Bugár, Béla, podpredseda NR SR (2018-06-14):
Prezentujme sa a hlasujme o bodoch zo spoločnej správy. (Hlasovanie.) Prítomných 142 poslancov, za 81, zdržalo sa 59 poslancov, 2 nehlasovali. Konštatujem, že body zo spoločnej správy sme schválili.
Blanár, Juraj, podpredseda NR SR (2022-06-23):
Pán poslanec Muňko s faktickou.
P. Paška, poslanec: (2006-02-07):
A teraz sme pri kameni úrazu, a ja som to prezentoval pri štátnom rozpočte, hovoríme o zvýšení objemov zdrojov, ktoré by mali práve v oblastiach a v položkách, ktoré nekorešpondujú so štandardmi európskych štátov, zvýšiť objem zdrojov tak, aby sme boli komparatívni. A hovoríme opäť o réžiách, a tie nevieme ovplyvniť, ceny energií, budov a ja neviem odpisov a neviem čoho, a hovoríme predovšetkým o mzdách. Preto jedna z kritík smeruje k veľmi negatívnej tendencii nízkych miezd a tu sme niekde v tom zajatí, ktoré sa tak trošku zneužilo. Keď som robil tú kvantifikáciu, ale ako príklad na 76-tisíc zdravotníckych pracovníkov krát diferencia o zhruba 3-tisíc korún, že sa dostaneme k 3,5 mld. Dobre? Takže ja sa veľmi rád pobavím o týchto ekonomických ukazovateľoch. Ďakujem.
Blanár, Juraj, podpredseda NR SR (2022-06-14):
Ďakujem, pani spravodajkyňa. Otváram všeobecnú rozpravu k tomuto bodu programu. Písomnú prihlášku som neobdržal pred otvorením tohto bodu, preto dávam možnosť prihlásiť sa ústne. Konštatujem, že nikto sa neprihlásil. Preto vyhlasujem všeobecnú rozpravu za uzavretú. Pán navrhovateľ, záverečné slovo, nemá záujem, keďže ani rozprava nebola. Pani spravodajkyňa? Nech sa páči.
V. Veteška, podpredseda NR SR: (2004-05-19):
I. Belohorská, poslankyňa: Ďakujem pekne, pán predsedajúci. Budem súhlasiť s pani poslankyňou Sabolovou, že k tomuto problému sa nepotrebujú vyjadriť len lekári. Lebo máme tu dve strany. Sú tu zdravotnícki pracovníci, poslanci a na druhej strane je tu poslanec v zmysle potenciálneho pacienta. Takže aj užívateľ má právo sa k tomu vyjadriť a pani poslankyňa Sabolová aj vo výbore pre ľudské práva vie, o čom sú aj základné ľudské práva, ku ktorým právo na zdravie patrí. Takže človek poslanec aj nelekár, stačí, keď bude človekom, aby sa vyjadril k týmto zákonom, ktoré vedome, mnohé z nich, treba povedať, ľudí poškodzujú. Ak sa hľadajú zdroje, tak si to povedzme ešte raz: 120 miliárd sa dalo do bankového rezortu. 9 miliárd sa dáva investícií nejakej automobilke. Napríklad 400 miliónov pán minister chce dať do nejakého úradu na dohľad, akoby ministerstvo nestačilo vykonávať tento dohľad so stavovskými organizáciami. Pán minister má zdroje, lebo povedal, že nemocnice, ktoré sa dostanú do akciových spoločností, budú všetky oddlžené. Všetky dostanú tento lukratívny majetok. Takže tu nejde len o to, že na jednej strane nie sú zdroje, a veľmi sa ohradím proti tomu, že 14 rokov sa tu nič nerobilo. Presne také isté nič sa nerobilo aj v Českej republike, ale tam si uvedomujú, že zásah do takého citlivého rezortu, kde...
Poliačik, Martin, poslanec NR SR (2019-02-08):
Ďakujem. No, pán Budaj, vzhľadom k tomu, že v akej situácii dnes Robert Fico je, ja si myslím, že on tých exitov až toľko nemá. Že je možné, že on sa otrase, ak by sa nedajbože z neho ten ústavný sudca stal, ale že prvá a základná motivácia, že už toho, čo teraz robí, má fakt plné zuby a potrebuje sa niekam upratať. To je prvá vec. A, pán Šuca, keby ste vydržali ešte tú minútu a pol, keď sa Richard Sulík stretol s Kočnerom, nájdite si moje vyjadrenia, sú v tlači, som povedal, že to je neprípustné a že má žltú kartu a že taká vec sa nesmie opakovať. Čo ste vy voči svojmu predsedovi v živote nikdy také gule nemali, že by ste povedali takéto vyjadrenie. To je prvá vec. Druhá vec. Povedal som to aj včera, som posledný, ktorý by stál v rade na založenie fanklubu Igora Matoviča. Iné veci mu vyčítam a mnohé ťažšie, než je tá jedna hodina, a robím to otvorene dlhé a dlhé roky. Takže v tomto sa určite môžte spoľahnúť, že som dostatočne kritický aj do radov opozície. A ak ste chceli spraviť z rozpravy niečo, čo by sa netýkalo iba Roberta Fica, a rozprávať sa o iných kandidátoch, kde sú tí vaši koaliční poslanci v rozprave, ktorí by to spravili? Kde sú? Lebo z koalície v tejto rozprave nevystúpil nik. Všetci sedia, šúchajú nohami a už len čakajú na to, kedy môžu dať ten váš prvý krížik kvôli tomu, aký je Robert Fico úžasný človek. A to len dokazuje, že tú frašku máte od začiatku naprogramovanú. Že tá fraška je od začiatku nacvičená a ide iba o to, aby sa tam už silou-mocou ten Robert Fico dostal. A to nie je prijateľný spôsob, akým voliť ústavných sudcov na Ústavný súd tak, ako som ho prezentoval vo svojom príhovore.
Pellegrini, Peter, predseda NR SR (2015-05-13):
Prezentujme sa a hlasujeme o pozmeňujúcom návrhu pána poslanca Kaníka. (Hlasovanie.) Prítomných 138 poslancov, za hlasovalo 55, proti 75, zdržalo sa 8 poslancov. Pozmeňujúci návrh sme neschválili.
Zmajkovičová, Renáta, podpredsedníčka NR SR (2014-06-04):
Ďakujem, pán spravodajca. Otváram rozpravu. Do rozpravy som dostala písomné prihlášky za poslanecký klub strany MOST – HÍD pani poslankyne Žitňanskej Lucie, za poslanecký klub SDKÚ – DS pána poslanca Kaníka a potom pánov poslancov a poslankýň, pani poslankyne Anny Vittekovej, Viery Kučerovej, Daniela Lipšica. V zmysle rokovacieho poriadku o slovo požiadala navrhovateľka. Nech sa páči, pani poslankyňa.
Viskupič, Jozef, poslanec NR SR (2012-06-29):
Ďakujem. Ja si dovolím zareagovať na dvoch pánov poslancov zo SMER-u asi veľmi jednoducho. Ak sa pozriete na úspešný príbeh rušenia trestnoprávnej imunity tým, že sme tento návrh presne takto pred rokom dávali a s možnými rôznymi argumentami za a proti a takmer identický návrh sme včera prijali, tak myslím si, že ak sa tu budeme aj o rok baviť o otázke sfunkčnenia inštitútu referenda, tak z nášho pohľadu možno začínajúcich a úplne nových politikov bude tento príbeh úspešný. Myslím si, že tak, ako som hovoril v rozprave, otvorená debata na parlamentnej pôde o rôznych možných parametroch, ja som vás prosil o podporu v tomto prvom čítaní, ak súhlasíte s filozofiou zmeny inštitútu referenda a jeho sfunkčnenie. Všetky ostatné parametre sa vieme dohodnúť a tejto diskusii sme naklonení. Koniec koncov aj tú komisiu, ktorú sme zriadili cez politické spektrum, na zmenu otázok sme sa dohodli aj na úrovni vedenia parlamentu, že ak teda bude vôľa, tak ju posuňme na túto úroveň a dohodnime sa presne, druhé čítanie je na toto príslušné. A ak si myslím k pánovi Osuskému, že ja si celkom nemyslím, že otázka toho, akým spôsobom je zastúpené toto referendu, toto plénum parlamentu, je otázkou demokracie, ale je to otázkou nastavenia volebného systému a tam máme svoje výhrady. Takže ale to je otázka úplne inde.
M. Hort, podpredseda NR SR: (2008-09-11):
Otváram všeobecnú rozpravu. Konštatujem, že do rozpravy som nedostal žiadnu písomnú prihlášku a preto teraz otváram možnosť prihlásiť sa do rozpravy ústne. Evidujem zatiaľ prihlášky pani poslankyne Kataríny Tóthovej, Petra Markoviča. Uzatváram možnosť prihlásiť sa do rozpravy ústne a slovo dávam pani poslankyni Kataríne Tóthovej. Nech sa páči, pani poslankyňa.
Grendel, Gábor, podpredseda NR SR (2022-03-22):
Vyhlasujem rozpravu za skončenú. Želá si záverečné slovo pani navrhovateľka k tomuto návrhu? Nie. Pán spravodajca? Takisto nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov a ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov. Vládny návrh zákona má tlač 841, spoločná správa výborov má tlač 841a. Prosím pána podpredsedu vlády Slovenskej republiky Štefana Holého, aby vládny návrh zákona odôvodnil. (Krátka pauza pre neprítomnosť navrhovateľa v rokovacej sále.) Prerušujem schôdzu na tri minúty, do 9.23 hod. (Prestávka.)
Brocka, Július, poslanec NR SR (2014-01-31):
Pani kolegyňa Žitňanská, ďakujem za vašu odpoveď na moju otázku pánu poslancovi Kadúcovi. Ale, ale ja chcem ešte jeden postreh povedať, a to vďaka vášmu vystúpeniu, čo je tu nové, čo som si všimol. Neviem, či to aj iní poslanci postrehli, že my teraz rokujeme o poslaneckom návrhu akože poslancov SMER-u a opoziční poslanci ho podrobujú oprávnenej a tvrdej kritike, ale ja som, ja si nespomínam teraz, keď je opačná situácia, bude nasledovať po tomto bode alebo po ďalšom bode, že návrh opozičných poslancov a smerácki poslanci ich úplne ignorujú, a pritom sú to rovnaké dôležité veci. My vlastne pomáhame SMER-u, ale oni sú proste, sa tak nesprávajú ako my, lebo určite si aj naše návrhy zaslúžia takú aj kritickú analýzu, že by trebárs boli tie naše návrhy lepšie. Čiže v tomto som si všimol ten rozdiel, že my im pomáhame teraz vylepšovať ich poslanecké návrhy a oni sú takí nevďačníci, že oni nás úplne, ale úplne ignorujú. (Reakcia z pléna a smiech.)
Viskupič, Marián, poslanec NR SR (2020-11-04):
Pán predsedajúci, ďakujem pekne za slovo. Vážený pán predsedajúci, vážený pán podpredseda vlády, kolegynky, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že zákon prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a takisto Ústavnoprávny výbor Národnej rady. Za gestorský výbor navrhujem výbor pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Štefunko, Ivan, poslanec NR SR (2024-02-02):
Ďakujem veľmi pekne. Pán Šmilňák, mali ste veľmi dobré vystúpenie, dokonca mne sa veľmi páčil aj ten váš, to vaše prirovnanie ku krémešom, k trom krémešom, ktoré som počul, že vlastne akým spôsobom si vládna koalícia vlastne chystá ako keby také tie svoje ochrany. Ja by som to ešte prirovnal k takým airbagom, že vlastne airbag vpredu, airbag vzadu, ešte aj po bokoch. To znamená, že aj dĺžka konania, ale teda trestu, aj, aj premlčacia lehota a tak ďalej a tak ďalej. Ale nebudem sa o tomto tak dlho vyjadrovať, lebo už ste to veľmi dobre vysvetlili, ja by som skôr poukázal na fakt, a škoda, že tu nie je pán podpredseda Danko, ktorý teda hovorí, že chce zmeniť rokovací poriadok Národnej rady. Mne je strašne ľúto, že taký múdry človek, ako ste vy, a podľa mňa aj plno ľudí, ktorí sú v tejto sále, museli počúvať trištvrte hodinu vašich pozmeňujúcich návrhov, bodka, čiarka, veľké písmeno, malé písmeno, a v období, kedy žijeme v digitálnej dobe, máme pred sebou monitory a tak ďalej, proste by to nemalo byť. Lebo ja som si špeciálne pozeral, že či niekto si pozerá teda tie, tie návrhy a že sleduje, že ktorý bod a zákon, alebo teda ktorý bod zákona pripomienkujete, a nikto to nesledoval. To znamená, že veľmi by som apeloval na vedenie Národnej rady, teda, pán Šimečka, dúfam, že to poviete ďalej, že proste nech sa zmení buď teda rokovací poriadok, aby proste 150 poslancov maximum, alebo minimálne tí z Progresívneho Slovenska, ktorí tu sedia stále, nemuseli počúvať proste konkrétne maličké návrhy, ktoré si môžu prečítať na monitoroch alebo dostať do pošty. Ďakujem.
Laurenčík, Milan, podpredseda NR SR (2020-09-22):
Ďakujem, pán podpredseda. Prosím, zaujmite miesto pre navrhovateľa, ja otváram rozpravu k tomuto bodu. Do rozpravy som nedostal žiadnu písomnú prihlášku, preto sa pýtam, či sa niekto hlási do rozpravy ústne. Konštatujem, že nie, preto vyhlasujem rozpravu za skončenú. Predpokladám, že pán podpredseda nebude mať stanovisko k neexistujúcej rozprave, a prerušujem rokovanie o tomto bode programu. Vážené panie poslankyne, vážení páni poslanci ďalším bodom programu je prvé čítanie o návrhu poslancov Rastislava Schlosára, Martina Beluského, Milana Mazureka a Miroslava Suju na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má parlamentnú tlač 206, návrh na jeho pridelenie na prerokovanie výborom je v rozhodnutí č. 197. Dávam slovo poslancovi Milanovi Mazurekovi, aby návrh ústavného zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Rastislava Schlosára, Martina Beluského, Milana Mazureka a Miroslava Suju na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, tlač 206.)
Šimečka, Michal, podpredseda NR SR (2023-12-13):
Ďakujem veľmi pekne, pán minister sa vrátil, takže môžeme pokračovať v rokovaní. Pán Pročko, procedurálny návrh?
Danko, Andrej, predseda NR SR (2019-04-02):
Ďakujem. Vyhlasujem všeobecnú rozpravu... Aha, jedna faktická. Pán poslanec Kollár.
P. Hrušovský, predseda NR SR: (2005-01-19):
Poprosím pána poslanca Malchárka, ktorého poveril výbor pre hospodárstvo, privatizáciu a podnikanie, aby informoval Národnú radu o stanovisku výboru k predloženému vládnemu návrhu zákona. Nech sa páči. J. Malchárek, poslanec: Ďakujem, pán predseda. Vážený pán minister, vážené dámy poslankyne, páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 492 zo 14. decembra 2004 ma určil za spoločného spravodajcu k uvedenému predmetnému vládnemu návrhu zákona. Podávam informáciu v prvom čítaní. Konštatujem, že uvedený návrh spĺňa z formálnoprávnej stránky všetky náležitosti v súlade s § 67 a 68 zákona Národnej rady Slovenskej republiky o rokovacom poriadku. Zo znenia návrhu zákona je zrejmý účel navrhovanej úpravy. Návrh zákona obsahuje aj doložku zlučiteľnosti s právom Európskych spoločenstiev a s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 3. decembra a podľa § 71 rokovacieho poriadku Národnej rady Slovenskej republiky navrhujem, aby zákon prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a ako tretí Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Výbor Národnej rady pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní vo výboroch do 10. marca 2005 a v gestorskom výbore do 11. marca 2005. Prosím, pán predseda, môžete otvoriť všeobecnú rozpravu. Ďakujem.
Šimečka, Michal, podpredseda NR SR (2024-04-23):
Ďakujem pekne. S reakciou na faktické pani poslankyňa Remišová.
Ďuriš Nicholsonová, Lucia, podpredsedníčka NR SR (2017-10-11):
V rozprave teraz vystúpi pani poslankyňa Zemanová, nech sa páči.
Laurenčík, Milan, podpredseda NR SR (2022-03-16):
Ďakujem. Faktické poznámky k vášmu vystúpeniu neboli. Teraz vystúpi v rozprave pán poslanec Štefan Kuffa, nech sa páči.
M. Číž, podpredseda NR SR: (2008-04-03):
Ďalším bodom programu je prvé čítanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a mení zákon č. 372/1990 Zb. o priestupkoch v znení neskorších predpisov . Návrh zákona má tlač č. 569 a návrh na pridelenie do výborov má v rozhodnutí č. 581. Návrh zákona uvedie navrhovateľ Daniel Lipšic. Má slovo.
Pellegrini, Peter, podpredseda NR SR (2020-07-14):
Ďakujem pekne. Poprosím teraz pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona v prvom čítaní uviedol. Nech sa páči. (Rokovanie o vládnom návrhu zákona, ktorým sa mení zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov , tlač 172.)
B. Bugár, podpredseda NR SR: (2005-05-24):
(Prerušenie rokovania o 12.03 hodine.) (Pokračovanie rokovania o 14.08 hodine.)
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 132 poslancov, za 85, proti 12, zdržalo sa 35, hlasovali všetci prítomní. Bod 1 až 3 zo spoločnej správy sme schválili.
Laššáková, Jana, podpredsedníčka NR SR (2015-07-02):
Príjemné dobré ráno, vážené panie poslankyne, páni poslanci. Otváram jedenásty rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán podpredseda Národnej rady Ján Figeľ a poslanci Gabriel Csicsai, Juraj Droba, Mikuláš Dzurinda, Ivan Mikloš a Renáta Zmajkovičová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní (tlač 1494). Poprosím pána ministra spravodlivosti Tomáša Boreca, aby zaujal miesto určené pre navrhovateľov. Pán spoločný spravodajca Michal Bagačka je už prítomný. Pán minister nie je prítomný zatiaľ v sále. Vyhlasujem krátku dvojminútovú prestávku. (Krátka prestávka.) (Po prestávke.)
Bugár, Béla, podpredseda NR SR (2018-09-13):
Prezentujme sa a hlasujme o bodoch zo spoločnej správy. (Hlasovanie.) Prítomných 141, za 140, 1 sa zdržal. Konštatujem, že tieto body zo spoločnej správy sme schválili.
Figeľ, Ján, poslanec NR SR (2012-08-03):
Ďakujem pekne. Ja som chcel viac vyjadriť také ocenenie tej kultúry dialógu, ktorú rečník Pavol Hrušovský predniesol nielen tu, ale aj na rokovaní predtým a potom v následnom fóre ústavnoprávneho výboru, ktorý, samozrejme, vyjadruje hlasovaním nejaký názor; ale ak väčšina sa neorientuje podľa pravdy, ale podľa nejakého buď presvedčenia, alebo mocenského záujmu, tak potom tým trpí nielen väčšina, ale aj menšina, pretože to nevedie k pravde alebo k tomu, čo je lepšie. A chcel by som to nielen oceniť, ale aj vyzvať, pretože včera tu padali slová aj na grémiu, aj dnes nakoniec o džentlmenských dohodách. Demokracia vyžaduje prítomnosť demokratov, ich angažovanosť a to, čo je nad tým, čo je nepísané, to džentlmenské alebo slušné, si vyžaduje džentlmenov. To, čo sa udialo po voľbách alebo od volieb pri niektorých rozhodnutiach, je ďaleko od toho, počnúc verejným obstarávaním, pokračujúc, a ja verím, že končiac, možno v nádeji, že táto lekcia je pre nás všetkých lekciou, že sa poučíme z toho, že pravidlá pomáhajú nám nielen prežiť, ale aj rásť. A rokovací poriadok je zákon. Dnešný deň môže byť takým posunom alebo novým začiatkom a chcem vyjadriť aj ocenenie toho džentlmenského rozmeru, ktorý Pavol Hrušovský tu vnášal, ale aj nielen politického, ale aj štátnického, ktorý potrebujeme preto, aby Slovensko vychádzalo z krízy, nie sa do nej ponáralo. A to nielen o financiách, o ekonomike, o deficitoch rozpočtu, to je možno o deficite dialógu, férovosti, otvorenosti, aj tu, aj na európskych fórach. Ďakujem pekne. (Potlesk.)
Dubéci, Martin, poslanec NR SR (2023-11-14):
Ďakujem za slovo, pán predseda. No, musím povedať, že latka je asi dosť nízko, kolegovia, keď my tu šiesti ďakujeme členovi vlády, že sa rozhodol teda sa uráčiť a vystúpiť v rozprave ako prvý, teda tak ďakujeme, aj keď by som ako (potlesk) to, je to teda veľké gesto, aj keď by som tak metafyzicky rozporoval, či reálne vystúpil v rozprave ako k tomu PVV samotnému, lebo to, čo pán minister sa teda rozhodol spraviť, je teda to, že nám dal politické školenie, ďakujeme a potom teda namiesto toho, aby obhájil tú svoju kapitolu, tak nám naozaj povedal, ja som si to písal, že nemáme sa báť, nejaké zákony niekedy prídu a príde ich veľa. Akože toto je vládny program a toto je miera obhajoby, že nejaké zákony niekedy prídu. No tak ja tomu rozumiem, že nejaké zákony niekedy prídu, ale snáď tu máme takú kultúru, že v takom kľúčovom rezorte ako, ako pán minister zastupuje, kde chce robiť také zásadné zmeny, ktoré on deklaruje, ktoré hovorí krížom-krážom po médiách, tak je schopný sa postaviť v pléne Národnej rady a proste normálne povedať aj v pléne, toto sú argumenty, toto sú silné body, preto to tu idem robiť, poďme o tom diskutovať. Namiesto toho tu máme informáciu o tom, že nejaké zákony niekedy prídu. No tak ďakujem veľmi pekne.
Mičovský, Ján, minister pôdohospodárstva a rozvoja vidieka SR (2020-04-20):
Dobrý deň. Ďakujem za slovo, vážený pán podpredseda Národnej rady. Vážené panie poslankyne, vážení páni poslanci, dovoľte, aby som vám stručne priblížil (zaznievanie gongu) dôvod skráteného konania a prijatia tohto zákona. Jedná sa o zákon o pozemkových spoločenstvách, ktorými sa riadi činnosť týchto dôležitých malých, ale pre našu krajinu významných spoločenstiev, ktoré spravujú (zaznievanie gongu) množstvo lesných aj poľnohospodárskych pozemkov, a je ich okolo 2 900 takýchto subjektov. A príčina, prečo predstupujem pred vás s týmto návrhom, je tá, že práve tento zákon ukladá pozemkovým spoločenstvám povinnosť prerokovať účtovnú uzávierku za minulý rok do šiestich mesiacov od jeho skončenia, teda do 30. júna nasledujúceho roka. Vzhľadom na to, že žijeme v mimoriadnej situácii, ktorá nám obmedzuje niektoré konania v záujme zdravia obyvateľov, a medzi tieto významné obmedzenia patrí aj obmedzenie stretávania sa väčšieho počtu ľudí. A keďže valné zhromaždenie je zhromaždenie všetkých oprávnených vlastníkov, ktorí majú podiel v jednotlivých pozemkových spoločenstvách, tak je úplne zjavné, že v takomto prípade by došlo ku konaniu, ktoré nie je zlučiteľné so zdravotnou situáciou na Slovensku, resp. ktoré nie je zlučiteľné s našou snahou znížiť zdravotné postihnutie obyvateľstva z titulu vírusového ochorenia na minimum. A preto podstatou tohto zákona je, alebo teda tejto novely zákona o pozemkových spoločenstvách je to, aby účtovnú uzávierku neschvaľovalo mnohopočetné, niekedy aj viac ako sto početné alebo niekoľko sto početné valné zhromaždenie jednotlivých vlastníkov podielov, ale aby táto kompetencia prešla na výbor, ktorý má niekoľko členov. Toto je podstata tohto návrhu a teda keď teraz pred vami predstupujem s požiadavkou, aby bolo odsúhlasené skrátené legislatívne konanie, tak teda uvádzam, že príčinou tohto skráteného konania a jeho cieľom je to, aby sme nestratili termín a aby bolo možné tento zákon prijať tak, aby na jednej strane sa neporušila zákonná povinnosť vlastníkov podielov a pozemkových spoločenstiev a na druhej strane aby sa teda nenarušila bezpečnosť a zdravotná situácia účastníkov tohto konania, resp. spolumajiteľov. Takže kvôli tomu je potrebné vás požiadať, aby ste odsúhlasili prijatie tohto zákona v skrátenom konaní. Ďakujem za pozornosť, skončil som, pán podpredseda.
Ďuriš Nicholsonová, Lucia, podpredsedníčka NR SR (2017-10-11):
Teraz v rozprave vystúpi pán poslanec Heger, nech sa páči.
Mičovský, Ján, poslanec NR SR (2023-02-08):
Ďakujem. Len informácia o tom, že o tomto návrhu zákona budeme hlasovať dnes o sedemnástej hodine. Ďakujem.
Grausová, Natália, poslankyňa NR SR (2016-09-21):
Oceňujem referát, oceňujem príspevok pani poslankyne Zemanovej. Chcem povedať, že za bývalého režimu, keď platilo so Sovietskym zväzom na večné časy a nikdy inak, servilní socialistickí politici robili nadprácu napríklad tak, že keď sme mali odovzdať Sovietskemu zväzu napríklad 1 000 ton niečoho, tak naši servilní politici dali, alebo teda naši servilní páni dali nie 1 000, ale 1 500. A ja prosím politikov, najmä koaličných poslancov, ak zostal, ak majú ešte zbytky nejakého, súdnosti a rozumu, ak majú nejaké svedomie, nebuďme servilní, respektíve nebuďte servilní, nesnažte sa robiť zase takúto nadprácu, nehlasujte za túto dohodu. Prosím, nehlasujme za túto Parížsku dohodu. Prečo máme byť my medzi prvými hlupákmi, ktorí niečo také podpíšu? Nebuďme servilní, prosím, apelujem na všetkých poslancov. Ďakujem.
P. Hrušovský, predseda NR SR: (2004-03-12):
(Hlasovanie.) 135 prítomných, 3 za návrh, 104 proti, 28 sa zdržalo. Neschválili sme uvedené body zo spoločnej správy. I. Hamarčák, poslanec: Ďalej budeme hlasovať o mojom pozmeňujúcom návrhu, ktorý ste dostali, týka sa novely zákona o ochrane vkladov.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 125 poslancov, za 86, proti 8, zdržalo sa 31, hlasovali všetci prítomní. Konštatujem, že sme tento návrh schválili. Teraz prosím poverenú členku pre ľudské práva a národnostné menšiny pani poslankyňu Evu Hudecovú, aby uviedla hlasovanie o návrhu uznesenia Národnej rady, ktorým sa vyjadruje podpora všetkým menšinám a komunitám žijúcim na Slovensku (tlač 629). (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa vyjadruje podpora všetkým menšinám a komunitám žijúcim na Slovensku , 629.)
Sulík, Richard, predseda NR SR (2011-09-13):
Ďalší rečník prihlásený písomne v poradí je Jana Kiššová, ktorá vystúpi za poslanecký klub SaS. Evidentne ju prekvapila táto správa. (Povedané so smiechom. Potlesk v sále.)
Danko, Andrej, podpredseda NR SR (2024-04-30):
Ďakujem. Na vystúpenie pani poslankyne šesť faktických poznámok. Prvý poslanec Huliak.
Sulík, Richard, poslanec NR SR (2013-12-17):
Ďakujem pekne. Pán Kvasnička sa tu nenachádza? Tak ja potom už ani nemám. Končím s mojou faktickou, ďakujem.
Pčolinský, Peter, poslanec NR SR (2016-03-23):
Sľubujem. (Potlesk.)
Bugár, Béla, podpredseda NR SR (2017-12-05):
Pán poslanec, keď ste už spomenuli moje meno, čo nebolo spomenuté, tak ste zabudli spomenúť napríklad riadenie župy v Banskej Bystrici. (Smiech v sále a potlesk.) Pán poslanec Dostál.
Laššáková, Jana, podpredsedníčka NR SR (2014-09-18):
Vyhlasujem rozpravu za skončenú. Pán navrhovateľ, poprosím vás, chcete zaujať stanovisko? Áno? Áno, nech sa páči, máte slovo.
Laurenčík, Milan, podpredseda NR SR (2021-06-24):
Pán poslanec Milan Potocký, nech sa páči.
Kotleba, Marian, poslanec NR SR (2021-09-28):
Pán predseda Fico, ja sa len (ruch v sále), ja som len chcel povedať, že podľa mňa bola tiež chyba nedať ministrovi Sulíkovi slovo, pretože sme ako opozícia mohli využiť ten čas na to, aby sme ho tu doslova vyťažili, to je dneska také moderné slovo používané, alebo ugrilovali, aby jednoducho priznal farbu a povedal, že všetko iné je prednejšie tejto vláde ako podpora ľudí, ktorí ledva vyžijú po tom, ako im teraz radikálnym spôsobom zvýšia ceny energií. Naopak, dali sme do ruky zbraň a bude teraz útočiť na opozíciu, bude hovoriť, že on bol pripravený to v parlamente vysvetliť, ale arogantná opozícia mu nedala slovo. Takže len toto, pán predseda, že možno nabudúce by sme mu mohli dať slovo a využiť to v prospech ľudí a v neprospech tejto vlády. Ďakujem pekne.
Zmajkovičová, Renáta, podpredsedníčka NR SR (2012-12-05):
Pán poslanec Hlina bol posledný, ktorý vystúpil v rozprave. Vyhlasujem rozpravu za skončenú. Pani ministerka, chcete zaujať stanovisko k rozprave? (Reakcia navrhovateľky.) Nech sa páči.
Blaha, Ľuboš, podpredseda NR SR (2024-05-02):
Ďakujem veľmi pekne. Máme poslednú otázku od pani poslankyne Márie Kolíkovej, ktorá nie je prítomná, a tým sme vyčerpali všetky hodiny pred tým, než skončil bod hodina otázok, čiže Slovensko je zjavne veľmi šťastná krajina, keďže ani opozícia nemá otázky na ministrov tejto vlády. Prerušujem tým pádom na päť minút rokovanie Národnej rady a budeme potom pokračovať riadnym chodom schôdze. Ďakujem pekne za pozornosť. (Prestávka.)
Bugár, Béla, podpredseda NR SR (2011-03-30):
Nech sa páči, prezentujme sa a hlasujme o návrhu uznesenia. (Hlasovanie.) Prítomných 86 poslancov, za 78, proti 8. Konštatujem, že návrh uznesenia sme schválili. Pán poslanec, nech sa páči, uveďte hlasovanie k návrhu uznesenia k Zameraniu zahraničnej politiky Slovenskej republiky na rok 2011 (tlač 262). Nech sa páči.
Kažimír, Peter, podpredseda vlády a minister financií SR (2012-06-26):
Materiál návrh na vymenovanie viceguvernéra Národnej banky Slovenska sa predkladá v zmysle § 7 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov. Zároveň si vás dovoľujem informovať, že vláda svojim uznesením č. 236 zo dňa 31. mája tohto roku súhlasila s návrhom na vymenovanie Mgr. Jána Tótha za viceguvernéra Národnej banky Slovenska. Podľa § 7 ods. 1 zákona Národnej rady Slovenskej republiky č. 566/1992 Zb. o Národnej banke Slovenska má mať Banková rada Národnej banky Slovenska päť členov. Členmi bankovej rady sú guvernér, dvaja viceguvernéri a dvaja ďalší členovia, tak hovorí zákon. Guvernéra a viceguvernéra podľa § 7 ods. 2 uvedeného zákona vymenúva a odvoláva prezident Slovenskej republiky na návrh vlády Slovenskej republiky schválený Národnou radou Slovenskej republiky. Vzhľadom na to, že je nevyhnutné plynule zabezpečovať plnenia všetkých funkcií a úloh Národnej banky Slovenska, ktoré jej vyplývajú zo zákona o Národnej banke Slovenska, je potrebné doplniť neúplný počet členov bankovej rady minimálne o jedno miesto viceguvernéra Národnej banky Slovenska, keďže terajší viceguvernér pán Ostrožlík končí so svojim funkčným obdobím v týchto v týchto dňoch a týždňoch. Menovaný, menovaný, teda navrhovaný pán Mgr. Ján Tóth spĺňa všetky kritériá a podmienky na úspešný výkon funkcie viceguvernéra Národnej banky Slovenska. Z uvedených dôvodov v zmysle § 7 ods. 2 zákona o Národnej banke Slovenska odporúčam Národnej rade Slovenskej republiky predložený návrh schváliť. Ďakujem.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 132 poslancov, za 84, proti 10, zdržalo sa 37, nehlasoval 1. Uvedený návrh sme schválili.
Fecko, Martin, poslanec NR SR (2017-12-07):
Ďakujem pekne. Ďakujem pekne, pán minister, tlmočili ste vlastne názor kolegu ministra. Chcem veriť, že to počuli rybári a bude im táto odpoveď stačiť. Takže tlmočil som ich otázku. Ďakujem pekne.
Bugár, Béla, podpredseda NR SR (2019-05-13):
Prezentujme sa a hlasujme o návrhu prerokovať tento návrh v treťom čítaní. (Hlasovanie.) Prítomných 136 poslancov, za 87, proti 19, 30 sa zdržali hlasovania. Sme v treťom čítaní , pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Glváč, Martin, podpredseda NR SR (2016-09-09):
Pani poslankyňa Verešová.
M. Číž, podpredseda NR SR: (2007-03-22):
Vážené kolegyne, kolegovia, vystúpením pani poslankyne Damborskej sme ukončili vystúpenia písomne prihlásených poslancov. Teraz sa pýtam, či sa ešte niekto chce do bodu interpelácie prihlásiť ústne. Sániová Beata, Berényi József. Ďakujem pekne, uzatváram možnosť prihlásiť sa ústne do bodu interpelácie. Slovo má pani poslankyňa Beata Sániová.
Šefčík, Marek, poslanec NR SR (2020-09-29):
Ďakujem za slovo. Pán poslanec Žiak, vy ste tu vymenovali niektoré oblasti, témy, ktorým by sme sa mali prednostne venovať. Ale v poriadku, súhlasím, to boli dôležité veci, čo ste hovorili, ale to predsa nevylučuje ani dôležitosť tejto témy, ktorej sa venujeme teraz. A znova. Úlohou politikov, ja to prečítam znova, už som to dneska raz prečítal. Aby sme si to uvedomili, lebo to možno zaniklo. Úlohou politikov, by malo byť nie, či potraty áno, alebo nie, prípadne od ktorého týždňa, ale hlavne, aby sa deťom z nechcených gravidít vytvorili podmienky dôstojné pre život. To povedal pediater pán Jozef Marec, ktorý, ktorý je primárom na detskom oddelení a má niekoľko desiatok ročnú prax. Takže tomu by sme sa mali venovať my politici. Áno je to ťažké, ale práve toto musíme zvládnuť. Pomôcť tým ženám. Toto ten zákon sleduje. Ďakujem.
Kažimír, Peter, poslanec NR SR (2012-02-29):
Ďakujem. Pán minister, rozporovali ste moju, môj prímer o vjazde do tunela po 10. marci, odvolávate sa na to, že vláda funguje ďalej a, samozrejme, aj vy v pozícii ministra financií. Ja len možno sa opýtam, ale moja vedomosť je o tom taká, že za posledné dva mesiace, ani za posledné dva týždne, keď tá téma rezonuje naozaj v médiách aj v Národnej rade, si nepamätám, že by bola na túto tému zvolaná mimoriadna vláda, resp. že by sa ňou vláda vôbec zaoberala na riadnom zasadnutí. Mám na mysli situáciu vo finančnej správe ako takej. Z tohto dôvodu ja nemám dôvod, hovorím za seba, nemám dôvod veriť tomu, že by to ďalšie preklenovacie obdobie by sa tomu mala vláda, rezort venovať iným spôsobom ako doteraz, a ja, bohužiaľ, som na vlastné oči videl a na vlastné uši počul, akým spôsobom ste buď na výbor vôbec neprišli, alebo ste z neho predčasne odišli na politickú tlačovku. Na prieskumy ste si vôbec nenašli čas, počul som vašu reakciu na prednesenú správu, priebežnú správu šéfom NKÚ, naozaj nemám dôvod si myslieť, že budete pristupovať k tomu inak, ako doteraz, to znamená, že sa budete snažiť tú chybu si nepriznať. A hovorím to úplne pokojným hlasom, lebo tak to vnímam. A ak hovorím o elektronickej komunikácii, tá podstata je v tom, že my nehovoríme o zrušení možnosti, my hovoríme o zrušení povinnosti podávať elektronickou formou, to je jedná vec. Ak treba, upriamujem vás na dnešný text nášho poriadku, ktorý hovorí, že po 1. 4., ak finančná správa neumožní daňovému... (Prerušenie vystúpenia časomerom.)
E. Müllerová, poslankyňa: (2009-12-02):
Predseda Národnej rady svojimi rozhodnutiami č. 1313 a 1314 dňa 12. októbra 2009 oba materiály pridelil na prerokovanie Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre ľudské práva, národnosti a postavenie žien s tým, že výbor pre ľudské práva, národnosti a postavenie žien pripraví správu o rokovaní vo výboroch a návrhy na uznesenia Národnej rady Slovenskej republiky. Uvedené materiály oba určené výbory prerokovali v lehote určenej príslušným rozhodnutím predsedu Národnej rady a zhodne ich odporúčali zobrať na vedomie. Vychádzajúc z uznesení oboch výborov a z rozpravy v gestorskom výbore Výbor Národnej rady Slovenskej republiky pre ľudské práva, národnosti a postavenie žien odporúča, aby Národná rada vzala Národnú stratégiu rodovej rovnosti na roky 2009 až 2013 i Súhrnnú správu o stave rodovej rovnosti a o činnosti Rady vlády Slovenskej republiky pre rodovú rovnosť na vedomie. Pán predsedajúci, otvorte, prosím, rozpravu.
Blaha, Ľuboš, podpredseda NR SR (2024-04-23):
Pán poslanec Jozef Pročko.
Hlina, Alojz, poslanec NR SR (2014-05-29):
Ďakujem veľmi pekne. Naozaj až prekvapivo personálny atak pán minister zvolil. Na jednej strane v zásade vždycky na všetkom zlom je niečo dobré, to znamená, že ťahá za kratší koniec, čiže sa zníži k totálnym personálnym atakom, ale chabým. A naozaj ja sa stotožním aj s tým, ja viem, že vám je dobre, ja viem, že svet, ktorý ste vybudovali, funguje. A tej pokory, viete, pýcha predchádza pád, naozaj treba, to sa už aj inde pooverilo a overí sa, verím, že aj u vás i keď táto krajina je naozaj začarovaná. Prosím vás pekne, to dehonestovanie, to nič v zlom, tí trpáci, ktorí rozdávali tie jódové tabletky, ten trpák som bol aj ja. Rozdával som ich v čase, keď nerokovala Národná rada, a všetko, čo tam stálo, som si platil z vlastných a viete, akí sme boli úspešní? Mimoriadne sme boli úspešní v tom rozdávaní! A možno to vás tiež dokopalo k tomu, čiže ja som bol jeden a hrdo sa k tomu hlásim, že ja som bol ten trpák, ktorý na to upozorňoval, aj moja 17-ročná dcéra. Pán minister, aj moja 17-ročná dcéra je z vášho pohľadu trpáčka. Tak jej to odkážem, keď prídem domov, lebo ona toto nepozerá, ona chodí do školy. Učí sa a chce žiť v krajine, kde najlepší vyhrávajú. Tuná vyhrávajú trpáci, vážení, tuná vyhrávajú trpáci a ľudia, ktorí akceptujú tento stav, ktorý tu je, tuná nevyhrávajú najlepší, tuná vyhrávajú vaši, ale s tým sa to nedá udržať, nedá, vážení. A vyprovokovali ste, a to sa na mňa nehnevajte, budem sa musieť prihlásiť ešte do ústnej, aby som zrekapituloval niektoré aj vaše tvrdenia, ktoré ste povedali.
Ledecký, Vladimír, poslanec NR SR (2024-06-27):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Marcinková, Vladimíra, poslankyňa NR SR (2023-03-14):
Ďakujem veľmi pekne. Ja sa cítim ako papagáj, lebo to tu už poviem ikstý raz, ale týka sa to aj tých psychiatrií, samozrejme, že som sa bavila aj s detskými psychiatrami, ako je to upravené v iných krajinách, upovedomila som ich o tom, aký je proces, že sa to tam rieši podzákonným predpisom. Pozrime sa napríklad, ako to majú vyriešené v Českej republike. Na strane 13 metodického pokynu e) venuje sa na psychiatrickom oddelení v psychiatrickej nemocnici či léčebně, ako sa upravuje toto právo, akože má to celú stranu, ale na konci poviem, v rozporu, v rozpore s právom na nepretržitú prítomnosť zákonného zástupcu nie je, pokiaľ ošetrujúci lekár vymedzí v rámci individuálneho liečebného plánu aktivity, u ktorých nie je účasť zákonného zástupcu vhodná alebo možná z terapeutického hľadiska a tak ďalej a tak ďalej, všetko je to tam pekne detailne popísané aj v prípade psychiatrických liečení, rovnako tak ako v prípade endoskopie, ktorú ste vy spomínali, že neviete, ako to bude prebiehať v rámci endoskopie, no aj to majú upravené iné krajiny v metodickom pokyne alebo v podzákonnom predpise. Veď ten pozmeňujúci návrh, ktorý vzišiel zo zdravotníckeho výboru a na ústavnoprávnom výbore zaňho zahlasovali všetci prítomní, hovorí o tom, že prijmeme podzákonný predpis po vzore iných krajín, ktorý bude tieto detaily, ktoré vy hovoríte, že máme riešiť v zákone. No, žiadna krajina ich nerieši v zákone. Zákon nie je receptár, my tam nevieme dať od a po f všetky situácie. Práve aj u nás na Slovensku tieto veci sa riešia podzákonným predpisom a my to tam dávame priamo do zákona. Ministerstvo s tým súhlasilo, že takýto predpis vytvorí. A ja som hovorila, že koľko na to potrebujete času. Ja by som vám dala tri mesiace, lebo toľko to trvalo v Česku. Oni hovoria nie, potrebujeme viac. A nakoniec z toho vzišlo, že potrebujú osem mesiacov. Navrhli mailom, viacerí boli v kópii, dátum 1. 1. 2024 a to je termín účinnosti, ktorý som tam dala. Čiže toľko. A ešte sa vyjadrím v rámci ďalšieho kola.
Fecko, Martin, poslanec NR SR (2022-05-25):
Ďakujem pekne. Pán kolega, veľa vecí už k môjmu pozmeňováku aj moji predrečníci zdôvodnili čo a ako. Hovorili ste, že prečo práve štyristo, nie viacej. Žiadny zákon, respektíve keď máte nejakú hodnotu v zákone, tak stále môžete polemizovať, stále tam viete nájsť pre a proti. Takže viac-menej žiadny zákon neni najlepší, najdokonalejší, najefektívnejší. Som rád, že ste si dali tú námahu, že ste to prešli pomerne poctivo. Musím povedať, že takto ten štyristo ton sme brali akože to je taká nejaká, ja by som povedal, že štandardná, respektíve pre nás pre Slovenskú republiku štandardná nejaká cifra, ktorá môže prakticky v praktickom živote sa ukázať v kladnom alebo zápornom svetle. Takže môžme to novelizovať a milerád sa k tomu potom pripojím. Takže zatiaľ toľko, a myslím si, že je to dobrý zákon, dobrá novela zákona a myslím si, že prispeje ku našej zase dobrej potravinovej sebestačnosti a bezpečnosti našich občanov. Ďakujem.
Hrnčiar, Andrej, podpredseda NR SR (2018-02-14):
Pani poslankyňa Grausová.
P. Hrušovský, predseda NR SR: (2003-07-04):
(Hlasovanie.) 124 prítomných, 119 za návrh, 5 nehlasovalo. Uvedené body zo spoločnej správy sme schválili. A. Ivanko, poslanec: Pán predseda, dajte hlasovať o bode 3. Gestorský výbor navrhuje tento bod schváliť.
M. Lukša, poslanec: (2009-09-08):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Ďakujem, pán predseda, prosím, otvorte rozpravu k uvedenému návrhu zákona.
Počiatek, Ján, minister dopravy, výstavby a regionálneho rozvoja SR (2014-11-27):
Myslím si, že, ako už aj bolo uvedené, že tento inštrument sa javí ako veľmi vhodný práve preto, že je postavený na regionálnom princípe a združovaní tých regionálnych organizácií alebo podnikateľov v danom segmente a ich lepšej koordinácii, preto chceme tento nástroj podporovať. Treba však pripomenúť, že momentálne napätie vo verejných financiách je veľké, preto dúfame, že budeme schopní vyfinancovať túto aktivitu obdobným spôsobom ako za ostatné roky. Ďakujem, skončil som.
Karas, Daniel, poslanec NR SR (2023-12-19):
Ďakujem pekne, pán predseda. Ako ďalší bod bol podaný pozmeňujúci návrh poslanca Kišša, ktorý obsahuje štyri body. O bodoch 1 až 3 jeho pozmeňujúceho návrhu sa ale nedá hlasovať, nakoľko sme o identických návrhoch hlasovali a tieto sa neschválili v druhom pozmeňujúcom návrhu poslanca Viskupiča, išlo teda o duplicitu. Rovnako o bode štyri pozmeňujúceho návrhu poslanca Kišša nemôžeme dať hlasovať, lebo sme schválili bod 10 informácie a hrozí... (Reakcia z pléna.)
Ďuriš Nicholsonová, Lucia, podpredsedníčka NR SR (2018-10-22):
Ďakujem veľmi pekne. Veľmi si vážim vašu podporu, pani poslankyňa Gaborčáková, pretože viem, že tomu rozumiete a úplne s vami súhlasím. Vy ste presne spomenuli to, o čom sa ja chcela hovoriť, že aj príspevok na bývanie je jedna z tej dávky, ktorá ide len za hmotnou núdzou, ale úplne my tu zabúdame na to, že my prísnym nastavením tej hmotnej núdze vytláčame, vytláčame ľudí mimo hmotnú núdzu. Ale to ešte neznamená, že tí ľudia sa stratili. Oni sa nestratili, oni len z množiny A prejdú do množiny B, ešte sú aj aktívni, lebo chcú pracovať, hej, ale pracujú za nízku mzdu a tam už štát im vlastne neponúka absolútne žiadnu pomocnú ruku. Toto je úplne choro nastavené. To, to vôbec si neviem predstaviť, že také roky to už tu takto vlastne funguje a že vlastne ešte na úrovni povedzme ministerstva práce po 10 rokoch, čo tam je jedno vedenie, neprišli proste s nejakou reformou, ktorá by zasiahla túto veľkú skupinu ľudí, a to sú aktívni a šikovní, ktorí sa snažia vymaniť sa z toho proste vlastnými silami a štát ich ako keby trestá. Lebo štát dáva pomoc v podobe dotácií, príspevkov a neviem čoho, furt to viaže iba na tú hmotnú núdzu a to nie je fér. Takže veľmi pekne ďakujem. Inak tu by som si mohla úplne prihriať akože stranícku polievočku, lebo toto presne rieši, napríklad to lineárne klesanie alebo stúpanie príjmu rieši náš odvodový bonus. Ináč to by bolo akože ešte úplne najspravodlivejšie, že keby sme to riešili lineárne a nie nejakým pevne nastaveným číslom, kde už keď niekto o 5 eur zarába viacej, už sa nám do toho nezmestí. To je vyslovene nefér. Ďakujem.
Jurinová, Erika, podpredsedníčka NR SR (2014-03-19):
Ďakujem, pani spravodajkyňa, otváram rozpravu. Do nej som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Do rozpravy je prihlásených päť poslancov, jedna pani poslankyňa. Uzatváram možnosť prihlásiť sa. Takže dávam slovo prvému prihlásenému poslancovi pánovi Alojzovi Přidalovi.
Blaha, Ľuboš, poslanec NR SR (2015-12-15):
Ďakujem, ja iba pracovnejšie. Chcem pripomenúť zajtrajší výbor o 14.00 hod., európsky výbor. Predseda vlády príde k Európskej rade, v miestnosti č. 30. Ale, samozrejme, pekné sviatky a štedrého deda Mráza. (Smiech v sále.)
Vašečka, Richard, poslanec NR SR (2016-03-23):
Sľubujem. (Potlesk.)
Číž, Miroslav, podpredseda NR SR (2015-12-04):
Pán poslanec Fronc.
Novotný, Viliam, poslanec NR SR (2011-09-08):
Ďakujem pekne. Vážený pán predseda, najprv dajte hlasovať o procedurálnom návrhu pána poslanca Valockého, vrátiť návrh predkladateľovi na dopracovanie.
J. Ďuračka, poslanec: (2008-01-31):
Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 19. marca 2008 a gestorský výbor do 20. marca 2008. Pán predseda, dajte, prosím, hlasovať.
P. Hrušovský, predseda NR SR: (2005-11-09):
(Hlasovanie.) 132 prítomných, 91 za, 1 proti, 37 sa zdržalo, 3 nehlasovali. Návrh sme schválili. Poprosím teraz predsedu finančného výboru, aby Národnej rade predložil návrh uznesenia k správe o menovom vývoji v Slovenskej republike za I. polrok 2005 (tlač 1306).
Pčolinský, Peter, doterajší podpredseda NR SR (2023-10-25):
Pán poslanec Karol Janas.